तय स्थान पर नहीं लग रही सब्जी दुकानें
ब्यावरा|नगर पालिका ने सड़क पर कई स्थानों पर लग रही सब्जी दुकानों के लिए स्थान तय किया था। इसके बाद भी एबी रोड मंदिर के पास, कांप्लेक्स के नजदीक, स्कूल के पास व अहिंसा द्वार के सामने सड़क किनारे दुकानें लग रही हैं। शुक्रवार को गिरिराज किशोर,सुनील कुमार सहित अन्य लोगों ने कहा कि नपा की बाजार व्यवस्था टीम ठीक से काम नहीं कर रही है। इसलिए व्यवस्था खराब हो रही है। नपा को उपयुक्त स्थान पर सब्जी दुकानें लगवाना चाहिए। इससे दुकानदारों के साथ ग्राहकों को सुविधा बनी रहेगी।
hin_Deva hin_Deva